*BUXGALTERIYA HISOBINING MAQSADI VA VAZIFALARI*

*O‘zbekiston Respublikasida davlat mustaqilligi qo‘lga kiritilgandan buyon buxgalteriya hisobi tizimini bozor iqtisodiyoti va moliyaviy hisobotlarning xalqaro standartlari talablariga muvofiqlashtirish maqsadida bosqichma-bosqich isloh qilinmoqda. Buxgalteriya hisobini isloh qilish bozor iqtisodiyoti tizimi tamoyillari bo‘yicha o‘tkaziladigan iqtisodiy islohotlarning asosiy elementlaridan biri hisoblanadi. Bozor iqtisodi sharoitida buxgalteriya hisobi faqat hisob-kitob va statistik vazifalarni bajaribgina qolmay manfaatdor tomonlar obyektiv va asoslangan qaror qabul qila olishi uchun xo‘jalikni boshqaruvchi subyektning faoliyati haqida axborot oluvchi, ularni qayta ishlab beruvchi sohaga aylanadi.*

*Buxgalteriya hisobi tizimini huquqiy boshqarish – muomalada qatnashuvchilarning buxgalteriya hisobi sohasida qonunchilik me’yorlarida ko‘zda tutilgan huquq va majburiyatlari bo‘lib talab majburiyat, ruxsat etilgan huquq tarzidagi boshqaruv formasidir. Buxgalteriya hisobi tizimidagi huquqiy boshqarish tarkibiga huquq me’yorlari, huquqiy munosabatlar, yuridik javobgarlik kabi qator elementlar kiradi. O‘zbekiston Respublikasida buxgalteriya hisobi tizimlari uchun «Buxgalteriya hisobi haqida»gi qonun asosiy huquqiy baza hisoblanadi. Qonunda buxgalteriya xizmati mutaxassislari soha bo‘yicha korxonalar rahbarlarining huquq va majburiyatlari buxgalteriya hisobi tizimining asosiy maqsadlari, vazifalari va tamoyillari, buxgalteriya faoliyatini tashkil qilish, asosiy yo‘nalishlari va hisobot tayyorlash kabilar belgilab qo‘yilgan. Mavjud xalqaro amaliyot buxgalteriya hisobini to‘rt darajali me’yoriy boshqarish tizimini ko‘zda tutadi. Birinchi daraja – qonunchilik aktlari, masalan «Buxgalteriya*

*hisobi haqida»gi qonun. Ikkinchi daraja – asosiy qoidalar yig‘indisi, ya’ni buxgalteriya standartlari. Bu darajada buxgalteriya hisobi bilan bog‘liq*

*shaxslar bir xilda faoliyat yuritishlari uchun asosiy buxgalteriya tushunchalari va tamoyillari (qoidalari) belgilanadi. Dunyo amalliyotida hozircha 30 dan ortiq standartlar belgilangan. Uchinchi daraja – mamlakat bo‘yicha turli muassasalardagi har xil tarmoqlarda buxgalteriya hisobini yuritish borasida ishlab chiqilgan turlicha uslubiy ko‘rsatma va tavsiyanomalar. To‘rtinchi daraja – hisob ishlarini olib boradigan korxonalarda nashr etiladigan ichki ish hujjatlari va qo‘llaniladigan hujjatlarni yuritish. Birinchi darajaga Respublikamizda 1996-yil 30-yanvarda qabul qilingan «Buxgalteriya hisobi haqida»gi qonun mansub bo‘lishi mumkin. Ikkinchi darajaga hozircha ishlab chiqilayotgan buxgalteriya standartlarini kiritishimiz mumkin. Hozirgi paytda buxgalteriya*

*hisobi milliy standarti (BHMS) tasdiqlangan. Uchinchi darajaga O‘zbekiston Respublikasi Moliya vazirligi va tarmoqning o‘ziga xos xususiyatlariga muvofiq hisob standartlarini aniqlashtiruvchi boshqa idoralarining uslubiy tavsiyalari (ko‘rsatmalari) instruktsiyalar sharhlarini kiritsa bo‘ladi. To‘rtinchi daraja har bitta korxonada mavjud. Korxonaning*

*o‘z ishchi hujjatlari buxgalteriya hisobini tashkil qilish xususiyatlarini va uni yuritishni belgilaydi. Buxgalteriya hisobi yig‘im (tushum) tizimini tartibga solish mumkin; ro‘yxatdan o‘tkazish va pul shaklidagi ma’lumotlarni*

*umumlashtirish xo‘jaliklar operatsiyalarida tashkilotlarning majburiyatlarini va ularning yaxlit, uzluksiz, hujjatli hisob olib borishlarini aks ettiradi.*

*Hozirgi zamon iqtisodiy sharoitida buxgalteriya hisobining roli o‘zgardi. Agar avvallari hisobning maqsadi nazorat qilish vazifasidan iborat bo‘lgan bo‘lsa, endilikda xalqaro milliy standartlarga ko‘ra, buxgalteriya hisobi va uning asosida tuzilgan moliyaviy hisobotning maqsadi undan foydalanuvchilarga to‘liq va ishonchli ma’lumot taqdim etishdir. Buxgalteriya ma’lumotlaridan foydalanuvchilarni uchta guruhga bo‘lish mumkin.*

*1. Tashkilot ma’muriyati – direktorlar kengashi, yuqori boshqarmalar xodimlari, menejerlar, bo‘linmalarning rahbarlari va mutaxassislari.*

*2. To‘g‘ridan to‘g‘ri moliyaviy qiziqish bilan ma’lumotlardan egri foydalanuvchilar, bugungi va potensial investorlar, banklar, asosiy mablag‘ va ishlab chiqarish zaxiralari bilan ta’minlovchilar, boshqa kreditorlar.*

*3. Ma’lumotlardan qisman moliyaviy qiziqish tufayli egri foydalanuvchilar: soliq idoralari moliya muassasalari, O‘zbekiston Respublikasi Moliya vazirligining nazorat taftish boshqarmasi, auditorlik firmalari, Davlat Statistika qo‘mitasi, mahalliy hokimiyat idoralari va boshqa foydalanuvchilar.*

*BUXGALTERIYA HISOBINING ASOSIY VAZIFALARI*

*Buxgalteriya hisobi quyidagi asosiy vazifalardan iborat:*

*- buxgalteriya hisobi schyotlarida aktivlarning ahvoli va harakati, mulkiy huquq va majburiyatlarning ahvoli haqida to‘liq va ishonchli ma’lumotlarni*

*tuzish;*

*- samarali boshqarish maqsadida buxgalteriya hisobidagi ma’lumotlarni umumlashtirish;*

*- moliyaviy, soliq va boshqa hisoblarni tuzish.*

*Hozirgi zamon hisob adabiyotlarida buxgalteriya hisobining vazifasi quyidagicha bo‘linadi:*

*- rejali;*

*- nazoratli;*

*- ma’lumotli;*

*- tahliliy (baho);*

*- hisobli.*

*O‘zbekiston Respublikasida ro‘yxatdan o‘tgan, xususiy shakldan qat’i nazar, yuridik shaxslar, davlat tashkilotlari va boshqarmalari, ularning Respublikamizda va undan tashqarida joylashgan tarmoq korxonalari, filiallari va boshqa shu’ba bo‘linmalari buxgalteriya hisobining subyektlari bo‘la oladi. Buxgalteriya hisobining obyektlari asosiy va joriy aktiv, majburiyat, xususiy kapital, zaxiralar, daromad va xarajat (chiqim)lar, foydalar, ularning harakatlari bilan bog‘liq xo‘jalik operatsiyalari bo‘ladi.*

*Hisob siyosati deganda xo‘jalik subyektlari rahbarlarining buxgalteriya hisobini yuritish va moliyaviy hisobotlarni tuzish uchun qo‘llagan usullarning yig‘indisi tushuniladi.*

*Tashkilotning hisob siyosati buxgalteriya hisobining quyidagi asosiy tamoyillariga mos kelishi lozim:*

*- uzluksiz;*

*- xo‘jalik operatsiyalari, aktiv va passivlarning pullik bahosi;*

*- ishonchlilik;*

*- qo‘shib yozish usullari;*

*- ko‘rsatkichlarni solishtirish (taqqoslash);*

*-moliyaviy hisobotning xolisligi;*

*-hisobot davri tushum va chiqimlarining mos kelishi;*

*- mulkiy ajratilganlik;*

*- aktiv va majburiyatlarning aniq bahosi;*

*- formadan mazmunning ustunligi;*

*- ratsionallik (muvofiqlik);*

*-qarama-qarshilikning yo‘qligi;*

*- aniqlik;*

*- ma’nodorlik;*

*- jiddiylik;*

*- haqqoniylik va moliyaviy hisobotni xolis (beg‘araz) ko‘rsatish;*

*- tugallanganlik;*

*- izchillik;*

*- o‘z vaqtida;*

*- obyektivlik.*

*BUXGALTERIYA HISOBINING PREDMETI*

*Buxgalteriya hisobining predmeti umumlashgan holdagi aniq buxgalteriya obyektlaridan tashkil topgan (yig‘ilgan) tashkilot faoliyatidir. Unga:*

*- korxonaning mulki (asosiy mablag‘lar va nomoddiy aktivlar, natural va pul ko‘rinishidagi KTB (kam baholi va tez eskiruvchan buyumlar va pul mablag‘lari);*

*-bu mulkning paydo bo‘lish omillari;*

*- korxonaning xo‘jalik operatsiyalarida aks etadigan faoliyatlari jarayoni kiradi.Mulk deganda moddiy va pul boyliklarining qo‘shilishi shu-*

*ningdek, boshqa tashkilot va shaxslar bilan yuridik aloqalar tushuniladi (majburiyat). Xo‘jalik operatsiyalari alohida xo‘jalik harakatlari bilan tas-*

*niflanadi va tarkibda o‘zgarish keltirib chiqaradi, mulk va uni paydo qiluvchi omillarning joylashuvi. Shu bilan birga xo‘jalik operatsiyalari quyidagilarga ta’sir qilishi mumkin:*

*- faqat tashkilotning mulkiga;*


*- faqat uning paydo bo‘lish omillariga;*

*- bir vaqtning o‘zida mulk va uning omiliga.*

*Hamma mulklar ikki guruhga bo‘linadi:*

*- aylanmadan tashqari aktivlar;*

*- aylanmadagi aktivlar.*



*Korxona mulklarining tasnifi*.

*Asosiy fondlar quiyidagi xususiyatlar bilan xarakterlanadi:*

*1-uzoq muddat davomida xizmat qiladi (bir yildan ortiq);*

*2- bir necha yil davomida asta-sekin ishdan chiqib boradi va o‘zining balans qiymatini amortizatsiya orqali ishlab chiqariladigan qiymatga o‘tkazadi;*

*Asosiy fondlardan farqli ravishda aylanma aktivlar doimiy aylanmada bo‘ladilar. Qoida bo‘yicha ular:*

*- faqat bir ishlab chiqarish aylanmada xizmat qiladilar;*

*- o‘zlarining natural formalarini yo‘qotadilar;*

*- tayyor mahsulotga o‘z qiymatlarini birinchi ishlab chiqarish davridayoq o‘tkazadilar. Birinchi bosqichda korxona mulklarining paydo bo‘lish omili Nizom kapitalining (fondining) shakllanishi yoki:*

*-ustav kapitalga muassislik pul badallari;*

*- korxona tashkil etishda davlat tomonidan qo‘yilgan mablag‘;*

*- mulklar, qimmatbaho qog‘ozlar, nomoddiy aktivlar kabi ko‘rinishdagi muassislik badallari ko‘rinishida bo‘lishi mumkin. Keyingi bosqichlarda korxona mulkining mablag‘lari paydon bo‘lishi quyidagi yo‘nalishlar bo‘yicha kengayishi mumkin:*

*- turlicha shakllangan fondlar hisobiga (zaxira kapital, qo‘shilgan kapital, korxonaning rivojlanish fondi) soliqlar to‘langandan keyin korxona ixtiyorida qolgan, hosil bo‘lgan tushumlar hisobiga;*


*- zayomlar va kredit pul resurslari hisobiga;*

*- ustav fondini ko‘paytirish uchun aksiyadorlarning umumiy yig‘ilishida dividendlar hisobidan ajratilgan pul;*

*- maqsadli moliyalashtirish;*

*- boshqa majburiyatlar.*

*Shunday qilib, korxona mulkining shakllanish omillari o‘zining xususiy mablag‘lari hamda kreditorlar tomonidan olingan majburiyatlar bo‘ladi.*



*Buxgalteriya hisobi uslublari o‘z ichiga qator elementlarini olgan buxgalteriya hisobini o‘rganish usullaridir. Ular quyidagicha:*

*1-hujjatlashtirish;*

*2- inventarizatsiya;*

*3-baholash;*

*4- mahsulot, ish, xizmatni hisoblab chiqish (kalkulyatsiya);*

*5- schyotlar tizimi;*

*6- ikkiyoqlama yozuv;*

*7- balans;*

*8-moliyaviy hisobot;*

*9-offsetting (moddalarning o‘zaro sinovlari).*

*Hujjatlashtirish – buxgalteriya hisobi ma’lumotlariga yuridik kuch beruvchi amalga oshirilgan xo‘jalik operatsiyalaridir. Dastlabki hujjatlashtirish buxgalteriya hisobini korxonaning xo‘jalik faoliyatini yaxlit va uzluksiz aks ettirishini ta’minlaydi. Hisobga faqat to‘g‘ri rasmiylashtirilgan hujjatlar, aynan texnik standartlarda qo‘llanishi ko‘zda tutilishi belgilab qo‘yilgan*

*hamma rekvizitlar qabul qilinadi.*

*Inventarizatsiya – natura holida mavjud bo‘lgan moddiy boyliklarni, pul mablag‘lari va moliyaviy majburiyatlarni korxonadagi haqiqiy ahvolini tekshirish imkonini beruvchi buxgalteriya hisobi elementlaridan biri. Inventarizatsiya buxgalteriya hisobi ma’lumotlarini tasdiqlash yoki hisobga olinmagan boyliklarni, yo‘l qo‘yilgan yo‘qotishlar, talon-tarojliklar va kamomadlarni tasdiqlaydi.*

*Baholash – xo‘jalik tannarxini pul shaklida aniqlash usuli. Kalkulyatsiyalash – yagona mahsulot ishlab chiqarish uchun ketgan ish va xizmat, mahsulot ishlab chiqarish hamda sotish uchun sarflangan xarajatlarning jamlanma hisob-kitob obyekti tannarxini hisoblash usuli.*

*Schyotlar tizimi – guruhlashtirilgan obyektlarni iqtisodiy belgilari (21-sonli BHMS) bo‘yicha buxgalteriya hisobiga asoslanadi. Hisobni ikkiyoqlama yozuv bo‘yicha yuritish (17-sonli BHMS) deganda xo‘jalikni yuritayotgan subyekt buxgalteriya operatsiyalari qayd qilishini ikkiyoqlama yozuv tizimi asosida olib borish tushuniladi.*

*Buxgalteriya provodkasi – amalga oshirilgan xo‘jalik operatsiyalarini buxgalteriya hisobi bo‘yicha rasmiylashtirish usuli. Buxgalteriya balansi – korxonaning aniq sana bo‘yicha moliyaviy ahvolini, mablag‘lar paydo bo‘lishi va ularning joylashtirish omillarini tasniflovchi moliyaviy hisobotning asosiy shakllaridan biri. Offsetting (moddalarning o‘zaro sinovi) (1-sonli BHMS) –boshqa BHMS larda ko‘zda tutilgan istisno qilgan holda aktiv va passivlar o‘rtasida o‘zaro sinovning bo‘lmasligi.*

*Moliyaviy hisobot — buxgalteriya hisobi ma’lumotlar asosi-*

*da tuziladi. Uning maqsadi xo‘jalik subyektining moliyaviy*

*ahvolini, faoliyatini va undagi o‘zgarishlarni ko‘rsatishdir.*

*Ko‘rsatib o‘tilgan buxgalteriya hisobining har bir elemen-*

*ti qonunchilik tartibida ishlab chiqilgan va tasdiqlangan ko‘rsat-*

*malariga mosdir.*

*FOYDALANILGAN ADABIYOTLAR RO'YXATI*

*I. Q'zbekiston RespubIikasining «Buxgalteriya hisobi to'g'risida»gi*

*Qonuni, 1996-yiI 30-avgust.*

*2. Q'zbekiston RespubIikasining «AuditorIik faoliyati to'g'risida»gi*

*Qonuni. «Q'zbekiston ovozi» gazetasi 2000-yiI 3-iyun.*

*3. «MahsuIot (ish xizmatIar)ni ishlab chiqarish va sotish xarajatlari*

*tarkibi hamda rnoIiyaviy natijalami shaklIantirish tartibi to' g'risidagi*

*Nizorn~) Q'zbekiston Respublikasi VazirIar Mahkamasining 54-sonli*

*Qarori 05.02. I 999-y.*

*4. Q'zbekiston RespubIikasi buxgalteriya hisobining milliy standartIari.*

*5. Q'zbekiston RespubIikasi buxgalteriya hisobining milliy standarti*

*21-son BHMS.*

*6. Karimov I.A. Mamlakatimizni rnodemizatsiya qilish va kuchIi*

*fuqarolik jamiyati barpo etish-ustuvor rnaqsadimiz. - T.: «Q'zbekiston»,*

*2oo9-y. '*

*7. Karimov I.A. Asosiy vazifarniz - vatanimiz taraqqiyoti va xal-*

*qimiz farovonIigini yanada yuksaltirishdir. - T.: «Q'zbekiston», 2oo9-y.*

*S. Abdullayev A., Qayumov I., Ergashev A. Buxgalteriya hisobi*

*nazariyasi. T.: - «Q'qituvchi» NMIU 2oo9-y.*

*9. Ahmedova H., Boltayev A. Buxgalteriya hisobi fanidan rnashqIar*

*to'pIarni. T.: 201O-y.*

*10. Vahobov A., Ibragimov A., Ishonqulov N. Moliyaviy va boshqaruv*

*tahlili. T.: «Sharq» NMAK, 2oo5-y.*

*11. Karimov A., Islomov F., Avloqulov A. Buxgalteriya hisobi. T.: -*

*«Sharq» NMAK, 2004-y.*

*12. Norbekov D. BuxgaIteriya hisobi nazariyasi. T.:-«Iqtisod-*

*rnoliya», 2006 y.*

*13. Ostonaqulov. Budjet hisobi. T.: 2OOS-y.*

*14. Ochilov I. Moliyaviy hisob. T.: - «MoIiYll>~ 2ooS-y.*

*15. Ro'zmetov B. Tannarx kalkuIyatsiyasi. T.: - «Urn ziyo» 2oo6-y.*

*16. Sotivoldiyev A.S. Zamonaviy buxgalteriya hisobi. T.: - 2oo2-y.*

*17. Soliyev A. va boshqalar. Iqtisod buxgalteriya hisobi. Audit. T.:-*

*«Mehnab~ I 99S-y.*

|  |  |  |  |  |  |  |  |
| --- | --- | --- | --- | --- | --- | --- | --- |
| dasd |  |  |  |  |  |  |  |
|  | dasd |  | dasd |  |  |  |  |
|  |  |  |  |  |  |  |  |
| das |  | salom |  | salom | dsad |  |  |
|  |  |  |  |  |  |  | salom |